Κεντάινιαϊ

Η Κεντάινιαϊ (λιθουανικά: Kėdainiai ) είναι μια από τις παλιότερες πόλεις της Λιθουανίας και απέχει 51 χλμ από το Κάουνας. Ανήκει στην επαρχία Κάουνας και έχει 32.048 κατοίκους.

Η πόλη βρίσκεται στο κεντρικό τμήμα της χώρας, στον ποταμό Νεβέζις.

Αναφέρεται για πρώτη φορά το 1372 στο Λιβονιανό Χρονικό του Χέρμαν ντε Βάρτμπερτζ. Η Παλιά Πόλη χρονολογείται από το 17ο αιώνα.

Ονομασία
Η πόλη είναι γνωστή με διάφορα ονόματα σε άλλες γλώσσες: Κιεϊντάνι (Kiejdany) στα πολωνικά, Κέινταν (קיידאן) στα γίντις και Κεντάνεν στα γερμανικά, με πολλές άλλες παραλλαγές (π.χ. Keidany, Kuidany, Kidainiai).

Ιστορία
Η περιοχή ήταν θέατρο πολλών μαχών κατά τον "Ευρωπαϊκό Κατακλυσμό", την περίοδο του 17ου αιώνα όπου λάμβανε χώρα ο πόλεμος μεταξύ Σουηδίας και Πολωνο-Λιθουανικής Κοινοπολιτείας. Το 1655, υπογράφηκε μια βραχύχρονη συνθήκη με τη Σουηδία από δυο μέλη της οικογένειας Ράτζιβιλ στο κάστρο του Κεντάινιαϊ. Αν και ερείπια απομένουν από το κάστρο αυτό, η κρύπτη της καλβινιστικής εκκλησίας φιλοξενεί το οικογενειακό μαυσωλείο. 

Στα τέλη του 16ου και στις αρχές του 17ου αιώνα, κατέφτασαν στην περιοχή Σκώτοι Προτεστάντες. Η κοινότητα απέκτησε επιρροή στην πόλη, που κράτησε μέχρι τα μέσα του 19ου αιώνα.Steve Murdoch (2006). Network North: Scottish kin, commercial and covert association in Northern Europe, 1603-1746. BRILL. ISBN 9789004146648

Σύγχρονη εποχή
Τον Ιούλιο του 1941, κατά τη γερμανική κατοχή της Λιθουανίας, 83 άνδρες και 12 γυναίκες Εβραίοι, 14 Ρώσοι Κομμουνιστές, 15 Λιθουανοί κομμουνιστές και ένας Ρώσος κομισάριος εκτελέστηκαν στο Κεντάινιαϊ. Martin Gilbert (2004). The Second World War: A Complete History. Macmillan. ISBN 9780805076233

Κατά τον Ψυχρό Πόλεμο, στην πόλη έδρευε αεροπορική βάση του σοβιετικού στρατού. 

Η πόλη έμεινε γνωστή για τις φαρμακοβιομηχανίες της. 

Παραπομπές

Πηγές

http://www.kedainiai.lt/ 
Kedainiai History 

Κατηγορία:Πόλεις της Λιθουανίας